Lejligheden er lille, sød og velfungerende på alle måder, inklusive en lille hyggelig gårdhave. Den ligger i et dejligt, roligt forstadskvarter til det egentlige Trastevere, ca 1/2 times gang fra den centrale del af bydelen. Et lille minus ved lejligheden var dog at den lovede centralvarme blev udskudt af boligkompleksets ejer, så vi måtte nøjes med en lille varmeblæser, der udløste hfi-relæet. Det var dog nemt at tænde igen.
Eleonora var en sød og omhyggelig vært. Hun var meget hjælpsom med alt, hvad vi havde brug for af praktiske oplysninger om transport, seværdigheder, vejvisning, restauranter og indkøb. Hendes specialitet er morgenmad, og dens lige findes ikke: Økologisk, hjemmelavet og forskellig fra dag til dag. Den er et must efter vores mening. Hendes kærlighed til mad blev udover morgenmaden udmøntet i opskrifter og anbefalinger af indkøbssteder, der for os hævede kvaliteten af opholdet rigtig meget.